mk en mk mk es ro pt it en uk hbs_lat nl en fr sq el da ne pl nl ar ja eo bn zh it zh id pa es da hbs_lat de fi fa en hi ca kk tr ko bg sv be ur zh or am hu ar my ps hu he en km mk mk mk mk mk mk mk mk mk hbs_cyr ru ce mk mk mk hbs_cyr mk mk mk mk hbs_cyr mk mk ru mk ru mk hbs_cyr mk ru mk mk mk hbs_cyr mk mk mk uk ru ru uk ru hbs_cyr hbs_cyr ru mk mk hbs_cyr mk mk hbs_cyr hbs_cyr bg ru mk mn ru mk mk mk mk mk mk mk hbs_lat hbs_cyr mk mk mk mk mk mk mk mk mk mk mk mk mk ru hbs_cyr mk hbs_cyr mk mk mk mk uk mn hbs_cyr mk mk uk en mk mk mk hbs_cyr mk mk mk mk mk hbs_cyr mk mk mk mk mk mk mk mk mk mk mk hbs_cyr mk mk mk mk mk mk mk mk mk mk mk mk hbs_cyr ru ce mk mk en en en mk
Во овој град во Сибир попрво би избрале мачка за градоначалник · Global Voices на македонски
Ги гледате сите јазици горе? Ние ги преведуваме сториите на Глобал војсис за светските граѓански медиуми да бидат достапни за сите.
Нов Лингва водич за уредници
Формулар за аплицирање за преведувач
Сите теми АфрикаАмерикаАзијаЕвропаСреден ИстокCOVID-19ПолитикаКултураЧовекови праваДигитален активизам
Во овој град во Сибир попрво би избрале мачка за градоначалник
Објавено на 2 февруари 2016 16:01 GMT
Прочитај го овој напис на Français, русский, Español, Eλλnvιkά, Malagasy, English
Фотографија креирана од Кевин Ротрок.
Има околу 700,000 луѓе кои живеат во Барнаул, град во западен Сибир околу 2,200 милји источно од Москва. Во последните пет години, граѓаните на Барнаул немаат градоначалник кои тие си го избрале. Како што политичките процеси во градот и понатаму се одвлекуваат од јавноста, така почнуваат да се манифестираат фрустрациите на обичните граѓани. На пример, една интернет заедница промовира домашна мачка како кандидат за градоначалник.
Во поголемиот дел од минатите пет години, „градскиот менаџер“ на Барнаул беше Игор Савинтсев. Тој поднесе оставка во август оваа година, кога локални истражители го обвинија дека ја злоупотребува својата функција. (Савинтсев е обвинет за продажба на општинско земјиште за ниски суми на бизниси поврзани со неговата фамилија, ставајќи ја владата во загуба од проценети 155,000 американски долари.) Савинтсев беше првиот пост-советски назначен градоначалник на Барнаул, наместо избран и изгласан од граѓаните.
Синот на Савинтсев, Максим, исто така е баш примерен граѓанин. Минатата година тој беше ставен на меѓународна потерница, кога избега од државата, откако беше обвинет за измама и проневерување. Криејќи се од полицијата шест месеци, Максим конечно беше уапсен во Тајланд. Денес, тој ги поминува деновите во руски затвор, чекајќи судење.
Надежните за канцеларијата на Игор Савинтсев (која е времено окупирана од привремен градоначалник) се грст луѓе од локалната власт и претприемачи. На 22 декември, специјална комисија—контролирана од советот на градот и гувернерот на Алтај Александер Карлин—ќе го одберат следниот градоначалник на Барнаул, кој ќе остане на функција до 2017.
Запознајте се со онлајн заедницата на Алтај на Vkontakte (најпопуларната социјална мрежа во Русија). На 6 декември, околу три недели откако властите во Барнаул формално ги регистрираа сите кандидати во градоначалничката трка, Алтај Онлајн најавија нивна трка, повикувајќи ги членовите на заедницата да одберат помеѓу седум кандидати: шест мажи кои всушност се регистрирани, плус мачката на администраторот, Барсик. Една недела подоцна, Барсик има речиси 4,500 гласови (91.2 проценти од сите гласови).
„Кого би сакале да видите како нов градоначалник на Барнаул?“ Скриншот: Vkontakte
Виртуелните избори на Алтај онлајн се појавија на насловните страници во руските медиуми, каде кандидатурата на Барсик се опишува како замена за гласање „против сите.” Онлајн новинската агенција „Gazeta.ru“ објави сторија од 1,000 зборови за Барсик која вклучуваше возвишени коментари од локалните власти од руските „системски“ опозициски партии (групите кои редовно добиваат пратенички места во федералниот парламент, и, барем површно, играат улога во донесувањето на законите во државата). На пример, фигура во „A Just Russia“ (Само Русија) изјави за „Gazeta.ru“, „Проблемот не е со кандидатите. Ова е протест против нашиот систем на вработување на јавни функции. Актуелниот градски совет никогаш дури не се ни извини на граѓаните за минатиот градоначалник.” Во меѓувреме, претставник на Комунистичката партија, која не е застапена со свој кандидат во Барнаул, изјави, „Гласовите за една мачка покажуваат дека луѓето во овој град се подготвени да ги покажат своите канџи.”
(Фотошопирана фотографија.) „Кој? Мачка!” (На руски, овие зборови се спелуваат слично.) Скриншот: Vkontakte.
Дури и гувернерот на Алтај, Александер Карлин, излезе со доста апсурдно добредојде до омилената мачка на Барнаул, изјавувајќи за новинарите, „Преку симпатичната фотографија на Барсик, нашите граѓани ги пренесуваат нивните специјални желби за идниот градоначалник. Тука, ние го поврзуваме ова добро животно со добросостојба и комфорт.”
Администраторот на Алтај онлајн се потпишува под псевдонимот „Altaiskii Seyatel” (Алтајски земјоделец). РуНет Ехо го праша што тој мисли за целото внимание кое неговата мачка го добива од руските власти и кој е неговиот став кон прославувањето на напаѓањето на Барсик на статусот кво од страна на опозициските партии. „Мачката Барсик го должи својот успех на луѓето во овој град кои не знаат кои се другите кандидати,” рече Алтајскиот земјоделец. „Луѓето не си ги познаваат платформите, зошто се тие во трката за функцијата, или што тие сакаат да направат за градот. Затоа не е јасно зошто опозицијата е толку среќна, кога не можеа да предложат кандидат кој гласачите го препознаваат и разбираат.”
Секако срамно за луѓето кои учествуваат во градоначалничката трка за Барнаул, се чини дека кандидатурата на Барсик не дели корени со опозициските движења за кои повеќето странци знаат од извештаи за протестни маршови во Русија. Алтајскиот земјоделец избегнува директно да ги критикува политичарите, и тој изјави за „Gazeta.ru“ дека Барсик е далеку од опозиционер. Уште повеќе, тој исто така изјави дека Барсик ги сака „All-Russia People's Front“ (Граѓанскиот фронт на сите Руси)—политичко движење инаугурирано од Владимир Путин во 2011, наменето за создавање резервоари за поддршка на Путин и надвор од обединета Русија, владеачката партија во државата.
Алтајскиот земјоделец исто така изјави за РуНет Ехо дека тој се надева дека Барсик може да помогне да се етаблира градскиот бренд, станувајќи нешто како „градоначалник на граѓаните” или дури и туристичка атракција. „Барсик е веќе дел од регионалниот политички естаблишмент,” декларира неговиот сопственик, „и тој не е подготвен да се откаже од неговите политички амбиции.”
Овој напис е дел од RuNet Echo, проект на Global Voices со кој се интерпретира рускиот интернет. Сите написи ·
Источна и Централна Европа
Најнови написи од Источна и Централна Европа
Хрватските граѓани и бизниси искажуваат поддршка за Украина на различни начини
Белорусија  24 март 2022
Росана Алексоска: Руското влијание особено се провлекува во клучни периоди и настани за Северна Македонија
Македонија  18 февруари 2022
„Не го барав тоа“: Четири жени се борат против родовото насилство во Босна и Херцеговина
Босна и Херцеговина  21 јануари 2022
Руските цензори ја блокираа веб-страницата за правна помош ОВД-Инфо
Источна и Централна Европа  29 декември 2021
Русија го блокира пристапот до веб-сајтот на разгледувачот Тор
Источна и Централна Европа  16 декември 2021
Потребни ни се сензори за безболно мерење на гликемијата, вели Миа Чичкариќ 16-годишна средношколка со дијабетес
Источна и Централна Европа  22 октомври 2021
Автори, ве молиме Најава »
Имејл (Нема да биде јавно видлив) (задолжително)
Претплати се на коментарите на овој пост преку имејл
Сите коментари се модерирани. Не го поставувајте вашиот коментар повеќе од еднаш, бидејќи може да биде идентификуван како спам.
Ве молиме однесувајте се кон другите со почит. Коментарите кои содржат омраза, непристојност и лични напади нема да бидат одобрени.
Лингва водич за преведувачи
Нов Лингва водич за уредници
Што е Глобал војсис?
Формулар за аплицирање за преведувач
Global Voices is supported by the efforts of our volunteer contributors, foundations, donors and mission-related services. For more information please read our Fundraising Ethics Policy.
Special thanks to our many sponsors and funders.
Please support our important work:
Овој сајт е лиценциран под Криејтив комонс - Наведи извор 3.0  Некои права задржани